জাল পাসপোর্ট কাণ্ডে গ্রেফতার আরও ২

হুগলি: বাংলায় এখন নতুন চক্র জাল পাসপোর্ট (Fake Passport) কাণ্ড। ইতিমধ্যেই এই ঘটনায় গ্রেফতার করা হয়েছে বেশ কয়েকজনকে। আর এবার জাল পাসপোর্ট (Fake Passport) কাণ্ডে বাড়ল গ্রেফতারির (Arrest) সংখ্যা। হুগলির সিঙ্গুর (Singur) থেকে এই কাণ্ডে গ্রেফতার আরও দুই (2 arrested)। ধৃতদের বিরুদ্ধে অভিযোগ, তারা পাসপোর্টের জন্য যে প্রয়োজনীয় নথি লাগে তার জাল শংসাপত্র তৈরি করত তারা। ধৃতদের শুক্রবার গভীর রাতে গ্রেফতার করা হয় সিঙ্গুরের (Singur) গান্ডারপুকুর এলাকা থেকে। গ্রেফতার করা হয় বর্ধমান থানার পুলিশের (Burdwan Police) পক্ষ থেকে। অভিযুক্তদের নাম অনির্বাণ সামন্ত এবং গণেশ চক্রবর্তী। পরিবারের অভিযোগ ধৃতরা যে এই চক্র চালাত তা তারা জানতেনই না।

অনির্বাণের প্রতিবেশীদের দাবি, এলাকায় রয়েছে অনির্বাণের সুনাম। এলাকার বহুজনই তাকে ‘ ভালো ছেলে ‘ বলেই জানেন। প্রতিবেশীদের দাবি পড়াশোনায় বেশ ভালো অনির্বাণ। এলাকার অনেক বাচ্চাই তার কাছে টিউশন পড়ত। পাশাপাশি আলুর ব্যবসাও করত সে। আবার এলাকার মানুষদের দরকার লাগলে প্যান কার্ড তৈরি করে দিত সে। কিন্তু অনৈতিক কাজের সঙ্গে সে যুক্ত ছিল, একথা কেউ জানতো না বলে দাবি করছেন প্রতিবেশীরা।

আরও পড়ুন: ছড়িয়ে পড়ছে এইচএমপিভি ভাইরাস! চীনের পর হংকং, সতর্কতা জারি কেরলে

শুক্রবার গভীর রাতে বর্ধমান পুলিশের পক্ষ থেকে এবং স্থানীয় থানার সঙ্গে যোগাযোগ করে যৌথভাবে এই দুই অভিযুক্তের বাড়িতে হানা দেয় পুলিশ। বাড়ি থেকেই তাদের গ্রেপ্তার করা হয়। উল্লেখ্য, কয়েকদিন আগে পূর্ব বর্ধমান থেকে জাল পাসপোর্ট জালিয়াতি কান্ডে স্বরূপ রায় নামের এক ব্যক্তিকে গ্রেফতার করা হয়। আর তার কাছ থেকেই জেরার সময় উঠে আসে অনির্বাণ এবং গণেশের নাম। এরপরে পুলিশের পক্ষ থেকে অভিযান চালানো হয় সিঙ্গুরে। গ্রেফতার করা হয় তাদের।

উল্লেখ্য, অশান্ত বাংলাদেশ। আর যার জেরে সেখানকার বাসিন্দারা বাংলায় বসতি করার চেষ্টা চালাচ্ছে। সেই জন্য এপর বাংলায় জাল নথিপত্র এবং ভুয়ো পাসপোর্ট করিয়ে দেওয়ার অভিযোগে রাজ্যজুড়ে চলছে অভিযান। ইতিমধ্যেই কলকাতা সহ বিভিন্ন জেলা থেকে জাল পাসপোর্ট কান্ডে গ্রেফতার করা হয়েছে বেশ কয়েকজনকে। আর এবার হুগলি থেকেও গ্রেফতার করা হল দুইজনকে।

দেখুন অন্য খবর